ओपनचेन विनिर्देश

संस्करण १.२

Cannot read this document? Install the font Nirmala UI:

https://www.wfonts.com/font/nirmala-ui

विषय-सूची

1. प्रस्तावना ३
2. परिभाषाएँ ४
3. आवश्यकताऐ ५

उद्देश्य १: आपकी एफओएसएस (FOSS) उत्तरदायित्वों को जानिए ५

उद्देश्य २: अनुपालन प्राप्त करने के लिए उत्तरदायित्व सौंपें ७

उद्देश्य ३: एफओएसएस सामग्री की समीक्षा करें और स्वीकृति दें ८

उद्देश्य ४: एफओएसएस सामग्री दस्तावेज़ीकरण और कलाकृतियों को वितरित करें ९

उद्देश्य ५: एफओएसएस सामुदायिक व्यस्तता को समझें १०

उद्देश्य ६: ओपनचेन (OpenChain) आवश्यकताओं का अनुपालन प्रमाणित करें ११

अनुबंध १ : भाषा अनुवाद १२

प्रतिलिप्याधिकार (कॉपीराइट) © २०१६- २०१८ लिनक्स फाउंडेशन । इस दस्तावेज़ को क्रिएटिव कॉमन्स एट्रिब्यूशन ४.० इंटरनेशनल (सीसी-बाय ४.०) लाइसेंस के तहत लाइसेंस प्राप्त है। लाइसेंस की एक प्रतिलिपि <https://creativecommons.org/licenses/by/4.0/> पर पाई जा सकती है।

१. प्रस्तावना

ओपनचेन पहल २०१३ में शुरू हुई जब सॉफ़्टवेयर सप्लाई चेन (आपूर्ति श्रृंखला) ओपन सोर्स (खुले स्रोत) वृत्तिक के एक समूह ने दो उभरते स्वरूप देखे: १) परिपक्व ओपन सोर्स अनुपालन कार्यक्रम वाले संस्थाओ के बीच अनेक प्रक्रियाओं में समानताएं उपस्थित थी ; और २) कम विकसित कार्यक्रमों के साथ सॉफ्टवेयर का आदान-प्रदान करने वाली संस्थाओ की एक बड़ी संख्या अभी भी बनी हुई थी। दूसरे अवलोकन के परिणामस्वरूप सॉफ्टवेयर के आदान-प्रदान के साथ अनुपालन कलाकृतियों की स्थिरता और गुणवत्ता में विश्वास की कमी हुई। नतीजतन, आपूर्ति श्रृंखला के प्रत्येक स्तर पर, बाद की (डाउनस्ट्रीम) संस्थाऐ लगातार अन्य पूर्व (अपस्ट्रीम) संस्थाओ द्वारा पहले से किए गए अनुपालन कार्य को दोहरा रहे थे।

एक अध्ययन समूह का गठन इस बात पर विचार करने के लिए किया गया था कि एक मानक कार्यक्रम विनिर्देश बनाया जा सकता है जो: i) उद्योग भर में साझा किए जाने वाले खुले स्रोत अनुपालन की जानकारी में अधिक गुणवत्ता और स्थिरता प्रदान करेगा; और ii) अनुपालन पुनः कार्य के परिणामस्वरूप खुले स्रोत से जुड़े उच्च लेनदेन लागत को कम करें। अध्ययन समूह एक कार्य समूह में विकसित हुआ, और अप्रैल २०१६ में औपचारिक रूप से लिनक्स फाउंडेशन सहयोगी परियोजना के रूप में आयोजित किया गया।

ओपनचेन पहल की परिकल्पना (विजन) और लक्ष्य (मिशन) निम्नानुसार है:

* **परिकल्पना:** एक सॉफ्टवेयर सप्लाई चेन जहां फ्री / ओपन सोर्स सॉफ्टवेयर (एफओएसएस) भरोसेमंद और स्थिर अनुपालन जानकारी के साथ दिया जाता है।
* **लक्ष्य:** सॉफ़्टवेयर सप्लाई चेन प्रतिभागियों के लिए फ्री / ओपन सोर्ससॉफ़्टवेयर (एफओएसएस) के प्रभावी प्रबंधन को प्राप्त करने के लिए आवश्यकताओं की स्थापना करें, जैसे कि आवश्यकताएं और संबंधित संपार्श्विक सॉफ्टवेयर आपूर्ति श्रृंखला, ओपन सोर्स समुदाय और शैक्षणिक समुदाय के प्रतिनिधियों द्वारा सहयोगी और खुले तौर पर विकसित किए जा सके।

परिकल्पना और लक्ष्य के अनुसार, यह विनिर्देश आवश्यकताओं के एक [गुट](http://www.shabdkosh.com/translate/%E0%A4%97%E0%A5%81%E0%A4%9F/%E0%A4%97%E0%A5%81%E0%A4%9F-meaning-in-Hindi-English) को परिभाषित करता है जो यदि पूरा हो, तो यह संभावना है कि एक खुले स्रोत अनुपालन कार्यक्रम ने गुणवत्ता, स्थिरता और पूर्णता के पर्याप्त स्तर को हासिल किया है; हालांकि एक कार्यक्रम जो सभी विनिर्देश आवश्यकताओं को पूरा करता है, पूर्ण अनुपालन की प्रत्याभूति नहीं देता है। यह आधार स्तर (न्यूनतम) की आवश्यकताओं के [गुट](http://www.shabdkosh.com/translate/%E0%A4%97%E0%A5%81%E0%A4%9F/%E0%A4%97%E0%A5%81%E0%A4%9F-meaning-in-Hindi-English) का वर्णन करती हैं जिन्हें एक कार्यक्रम पूरा करें तो वो ओपनचेन अनुरूप माना जा सकता है । यह विनिर्देशन "कैसे" और "कब" विचारों के विपरीत अनुपालन कार्यक्रम के "क्या" और "क्यों" गुणों पर केंद्रित है। यह एक व्यावहारिक स्तर की लचीलापन सुनिश्चित करता है जो विभिन्न संस्थाओ को अपनी नीतियों और प्रक्रियाओं को सर्वोत्तम रूप से अपने उद्देश्यों के अनुरूप बनाने में सक्षम बनाता है।

धारा २ विनिर्देशों में उपयोग की जाने वाली प्रमुख निबंधन की परिभाषाओं को प्रस्तुत करता है। धारा ३ विनिर्देश आवश्यकताओं को प्रस्तुत करता है जहां प्रत्येक में एक या अधिक सत्यापन सामग्री की एक सूची होती है। वे उन सबूतों का प्रतिनिधित्व करते हैं जो किसी दिए गए आवश्यकता को संतुष्ट माना जा सकता है। यदि किसी दिए गए कार्यक्रम के लिए सभी आवश्यकताओं को पूरा किया गया है, तो इसे विनिर्देश के संस्करण १.२ के अनुसार ओपनचेन अनुरूप माना जाएगा। सत्यापन सामग्री सार्वजनिक होने का इरादा नहीं है, लेकिन अप्रकटीकरण समझौते (नॉन डिस्क्लोसर एग्रीमेंट या “एनडीए”) के तहत या ओपन चेन संस्था से निजी अनुरोध पर अनुरूपता को प्रमाणित करने के लिए प्रदान किया जा सकता है।

विनिर्देशन की व्याख्या करने के विषय में अतिरिक्त स्पष्टीकरण विशिष्टता पूछे जाने वाले प्रश्नों (एफएक्यू) की समीक्षा करके प्राप्त किया जा सकता है: <https://www.openchainproject.org/specification-faq>

२) परिभाषाएँ

**अनुपालन कलाकृतियाँ-** कलाकृतियों का एक संग्रह जो एक आपूर्ति सॉफ्टवेयर प्रकाशन के लिए एफओएसएस प्रबंधन कार्यक्रम के उत्पादन का प्रतिनिधित्व करता है। संग्रह में निम्नलिखित में से एक या अधिक समाविष्ट हो सकते हैं (लेकिन इस तक सीमित नहीं हैं): स्रोत कोड, श्रेय सूचनाएं, प्रतिलिप्याधिकार सूचनाएं,, लाइसेंस की प्रतिलिपि, संशोधन अधिसूचनाएं, लिखित प्रस्ताव, सामग्री का एफओएसएस घटक बिल, एसपीडीएक्स दस्तावेज इत्यादि।

**एफओएसएस** (फ्री और ओपन सोर्स सॉफ्टवेयर) - एक या अधिक लाइसेंस के अधीन ऐसा सॉफ़्टवेयर जो ओपन सोर्स इनिशिएटिव (Opensource.org) द्वारा प्रकाशित ओपन सोर्स परिभाषा या फ्री सॉफ्टवेयर परिभाषा (फ्री सॉफ्टवेयर फाउंडेशन द्वारा प्रकाशित) या इसी तरह के लाइसेंस, को पूरा करता है।

**एफओएसएस** **सहकार**- एक निर्दिष्ट व्यक्ति जिसे बाहरी एफओएसएस पूछताछ ग्रहण करने के लिए नियुक्त किया गया है।

**निर्धारित लाइसेंस** - आपूर्ति सॉफ्टवेयर को नियंत्रित करने वाले लाइसेंस की पहचान करने के उचित तरीके का पालन करने के परिणामस्वरूप निर्धारित किया गया एफओएसएस लाइसेंस का एक गुट ।

**ओपनचेन अनुरूप कार्यक्रम**- एक कार्यक्रम जो इस विनिर्देश की सभी आवश्यकताओं को पूरा करता है।

**सॉफ्टवेयर कर्मचारी -** कोई भी कर्मचारी या ठेकेदार जो आपूर्ति सॉफ्टवेयर परिभाषित करता है, योगदान करता है या तैयार करने का उत्तरदाईत्व लेता है। संस्था के आधार पर, इसमें सॉफ्टवेयर डेवलपर्स, प्रकाशन इंजीनियरों, गुणवत्ता इंजीनियरों, उत्पाद विपणन और उत्पाद प्रबंधन समाविष्ट हो सकते हैं (लेकिन इस तक ही सीमित नहीं है) ।

**एसपीडीएक्स** या सॉफ्टवेयर पैकेज डाटा एक्सचेंज - किसी दिए गए सॉफ़्टवेयर पैकेज के लिए लाइसेंस और कॉपीराइट जानकारी का आदान-प्रदान करने के लिए एसपीडीएक्स संचालक समुदाय द्वारा बनाए गए प्रारूप मानक। एसपीडीएक्स विनिर्देश का विवरण www.spdx.org पर पाया जा सकता है।

**आपूर्ति सॉफ्टवेयर -** ऐसा सॉफ्टवेयर जो एक संस्था तीसरे पक्ष (जैसे, अन्य संस्थाओ या व्यक्तियों) को प्रदान करता है।

**सत्यापन सामग्री -** साक्ष्य जो किसी दिए गए आवश्यकता को संतुष्ट करने के लिए विद्यमान होना चाहिए।

३) आवश्यकताऐ

उद्देश्य १: आपकी एफओएसएस (FOSS) उत्तरदायित्वों को जानिए

**१. १ एक लिखित एफओएसएस नीति** विद्यमान **है जो आपूर्ति सॉफ्टवेयर वितरण के एफओएसएस लाइसेंस अनुपालन को नियंत्रित करती है।** **नीति को आंतरिक रूप से सूचित किया जाना चाहिए।**

**सत्यापन सामग्रियां:**

* १. १. १ एक दस्तावेजी एफओएसएस नीति।
* १. १. २ एक दस्तावेजी प्रक्रिया जो सॉफ्टवेयर कर्मचारियों को एफओएसएस नीति के अस्तित्व के बारे में जागरूक करती है (उदाहरण के लिए, प्रशिक्षण, आंतरिक विकी, या अन्य व्यावहारिक संचार विधि के माध्यम से) ।

**औचित्य:**

यह सुनिश्चित करने के लिए कि एफओएसएस नीति का निर्माण करने, लिपिबद्ध करने और इस के अस्तित्व के बारे में सॉफ्टवेयर कर्मचारियों को अवगत कराने के लिए कदम उठाए जाएं। हालांकि नीति में क्या समाविष्ट किया जाना चाहिए, इस पर कोई आवश्यकता नहीं दी गई है, अन्य अनुभाग नीति पर आवश्यकताओं को लागू कर सकते हैं।

**१. २ सभी सॉफ्टवेयर कर्मचारियों के लिए अनिवार्य एफओएसएस प्रशिक्षण इस प्रकार विद्यमान है कि:**

* **प्रशिक्षण, कम से कम, निम्नलिखित विषयों को** समाविष्ट **करता है:**
* **एफओएसएस नीति और एक प्रतिलिपि कहां मिलें;**
* **एफओएसएस और एफओएसएस लाइसेंस से संबंधित बौद्धिक संपदा कानून की मूल बातें;**
* **एफओएसएस लाइसेंसिंग अवधारणाओं (अनुमोदित और कॉपीलेफ्ट लाइसेंस की अवधारणाओं सहित);**
* **एफओएसएस परियोजना लाइसेंसिंग प्रतिरूप;**
* **विशेष रूप से एफओएसएस अनुपालन से संबंधित, और सामान्य रूप से एफओएसएस नीति से संबंधित सॉफ्टवेयर कर्मचारी की भूमिकाएं और जिम्मेदारियां; तथा**
* **आपूर्ति सॉफ्टवेयर में निहित एफओएसएस घटकों की पहचान, अभिलेखन और / या मार्गन की प्रक्रिया।**
* **सॉफ़्टवेयर** **कर्मचारी ने पिछले २४ महीनों के भीतर एफओएसएस प्रशिक्षण पूरा कर लिया होगा जिसे वर्तमान ("वर्तमान में प्रशिक्षित") माना जाएगा। सॉफ्टवेयर कर्मचारी के प्रशिक्षण की आवश्यकता को पूरा करने के लिए एक परीक्षा का उपयोग किया जा सकता है।**

**सत्यापन सामग्रियां:**

* १. २. १ उपरोक्त विषयों को आच्छादन करने वाली एफओएसएस प्रशिक्षण सामग्री (उदाहरण के लिए, स्लाइड डेक, ऑनलाइन पाठ्यक्रम, या अन्य प्रशिक्षण सामग्री) ।
* १. २. २ सॉफ्टवेयर कर्मचारी के प्रशिक्षण पूर्णता का मार्गन करने के लिए दस्तावेजीकृत विधि।
* १. २. ३ ऊपर दी गई परिभाषा के अनुसार, कम से कम ८५% सॉफ्टवेयर कर्मचारी वर्तमान में प्रशिक्षित हैं। जरूरी नहीं कि यह ८५% पूरीसंस्था के सन्दर्भ में किया जाये, परन्तु ओपनचेन अनुरूपता योजना द्वारा शासित सॉफ़्टवेयर कर्मचारियों की कुल संख्या के संबंध में हो सकता है।

**औचित्य:**

यह सुनिश्चित करने के लिए कि सॉफ्टवेयर कर्मचारी ने समीप काल में एफओएसएस प्रशिक्षण में भाग लिया है और प्रशिक्षण में प्रासंगिक एफओएसएस विषयों का एक मूल सेट समाविष्ट किया गया था। इसका उद्देश्य यह सुनिश्चित करना है कि विषयों के मूल आधार स्तर के सेट को समाविष्टकिया गया हो, परन्तु एक प्ररूपी प्रशिक्षण कार्यक्रम यहां दी गई आवश्यकता से अधिक व्यापक होगा।

**१. ३ प्रत्येक निर्धारित लाइसेंस द्वारा दिए गए दायित्वों, प्रतिबंधों और अधिकारों को पहचानने के लिए समीक्षा की एक प्रक्रिया विद्यमान है।**

**सत्यापन सामग्रियां:**

* १. ३. १ एक दस्तावेजी प्रक्रिया जो प्रत्येक निर्धारितलाइसेंस द्वारा दिए गए दायित्वों, प्रतिबंधों और अधिकारों की समीक्षा और दस्तावेज़ीकरण करें।

**औचित्य:**

यह सुनिश्चित करने के लिए कि विभिन्न उपयोग परिस्थिति के लिए प्रत्येक निर्धारित लाइसेंस के दायित्वों की समीक्षा और पहचान करने कीएक प्रक्रिया विद्यमान है।

उद्देश्य २: अनुपालन प्राप्त करने के लिए उत्तरदायित्व सौंपें

**२. १ बाहरी एफओएसएस संपर्क कार्य ("एफओएसएस संपर्क") की पहचान करें।**

* **बाहरी एफओएसएस पूछताछ प्राप्त करने के लिए उत्तरदायी व्यक्तियों को निर्धारित करें;**
* **एफओएसएस संपर्क अधिकारी को एफओएसएस अनुपालन पूछताछ का जवाब देने के लिए व्यावसायिक रूप से उचित प्रयास करना चाहिए; तथा**
* **सार्वजनिक रूप से उन तरीकों की पहचान करें जिनसे कोई एफओएसएस संपर्क अधिकारी से संपर्क स्थापित किया जा सकता है।**

**सत्यापन सामग्रियां:**

* २. १. १एफओएसएस संपर्क अधिकारी की सार्वजनिक रूप से दिखाई देने वाली पहचान (उदाहरण के लिए, एक प्रकाशित संपर्क ईमेल पते के माध्यम से, या लिनक्स फाउंडेशन की ओपन अनुपालन निर्देशिका) ।
* २. १. २एक आंतरिक दस्तावेजी प्रक्रिया जो एफओएसएस अनुपालन पूछताछ प्राप्त करने का उत्तरदायित्व सौंपती है।

**औचित्य:**

यह सुनिश्चित करने के लिए कि तीसरे पक्ष के लिए एफओएसएस अनुपालन पूछताछ के संबंध में संस्था से संपर्क करने का एक उचित तरीका विद्यमानहै और यह उत्तरदायित्व प्रभावी ढंग से निर्धारित की गई है।

**२. २ आंतरिक एफओएसएस अनुपालन भूमिका (ओं) की पहचान करें।**

* **आंतरिक एफओएसएस अनुपालन के प्रबंधन के लिए उत्तरदायी व्यक्तियों को निर्धारित करें। एफओएसएस अनुपालन भूमिका और एफओएसएस संपर्क** **अधिकारी एक ही व्यक्ति हो सकता है।**
* **एफओएसएस अनुपालन प्रबंधन गतिविधि के लिए पर्याप्त रूप से संसाधन है:**
* **भूमिका निभाने का समय आवंटित किया गया है; तथा**
* **वाणिज्यिक रूप से उचित बजट आवंटित किया गया है।**
* **एफओएसएस अनुपालन नीति और प्रक्रियाओं को विकसित और बनाए रखने के लिए उत्तरदायित्वों को निर्धारित करें;**
* **एफओएसएस अनुपालन से संबंधित कानूनी विशेषज्ञता एफओएसएस अनुपालन भूमिका के लिए सुलभ है (उदाहरण के लिए, आंतरिक या बाहरी हो सकता है); तथा**
* **एफओएसएस अनुपालन** **के मुद्दों के समाधान के लिए एक प्रक्रिया विद्यमान है।**

**सत्यापन सामग्रियां:**

* २. २.१ एफओएसएस अनुपालन भूमिका में व्यक्तियों, समूह या कार्य का नाम आंतरिक रूप से पहचाना गया है।
* २. २. २एफओएसएस अनुपालन भूमिका (ओं) के लिए उपलब्ध कानूनी विशेषज्ञता की पहचान करना जो आंतरिक या बाहरी हो सकता है।
* २. २. ३ एक दस्तावेजी प्रक्रिया जो एफओएसएस अनुपालन के लिए आंतरिक उत्तरदायित्वोंको निर्दिष्ट करती है।
* २. २. ४ गैर-अनुपालन मामलों की समीक्षा और उपचार को संभालने के लिए एक दस्तावेजी प्रक्रिया।

**औचित्य:**

यह सुनिश्चित करने के लिए कि आंतरिक एफओएसएस उत्तरदायित्वों को प्रभावी ढंग से सौंपा गया है ।

उद्देश्य ३: एफओएसएस सामग्री की समीक्षा करें और स्वीकृति दें

**३. १ एफओएसएस घटक सामग्री की सूची बनाने और प्रबंधित करने के लिए एक प्रक्रिया विद्यमान है जिसमें प्रत्येक घटक (और इसके निर्धारितलाइसेंस) समाविष्ट हैं जो आपूर्ति सॉफ्टवेयर में अंतर्निहित हैं।**

**सत्यापन सामग्रियां:**

* ३. १. १ एक दस्तावेजी प्रक्रिया जो एक आपूर्ति सॉफ्टवेयर प्रकाशन में अंतर्निहित एफओएसएस घटकों के संग्रह के बारे में जानकारी की पहचान, मार्गन और पुरालेखन करता है ।
* ३. १. २ प्रत्येक आपूर्ति सॉफ्टवेयर प्रकाशन के लिए एफओएसएस घटक रिकॉर्ड जो दस्तावेजी प्रक्रिया का ठीक से पालन करने का प्रदर्शन करता है ।

**औचित्य:**

यह सुनिश्चित करने के लिए कि एक प्रक्रिया विद्यमान है जो आपूर्ति सॉफ्टवेयर में अंतर्निहित एफओएसएस घटक सामग्री की सूची बनाता और प्रबंधित करता है। सामग्री की एक सूची आवश्यक है जो प्रत्येक घटक के लाइसेंस निबंधनों की व्यवस्थित समीक्षा में सहायक होगी और जिसके द्वारा आपूर्ति सॉफ्टवेयर के वितरण पर लागू होते दायित्वों और प्रतिबंधों को समझ सकें ।

**३. २ एफओएसएस प्रबंधन कार्यक्रम आपूर्ति सॉफ्टवेयर के सामान्य एफओएसएस लाइसेंस उपयोग परिस्थितिओं को संभालने में सक्षम होना चाहिए जिन्हें सॉफ़्टवेयर कर्मचारी सामना** **करते हैं, जिसमें निम्न उपयोग परिस्थितियाँ शामिल हो सकते हैं (ध्यान दें कि सूची न तो संपूर्ण है, न ही सभी उपयोग परिस्थितियाँ लागू हो सकते हैं):**

* **बाइनरी रूप में वितरित;**
* **स्रोत रूप में वितरित;**
* **अन्य एफओएसएस के साथ एकीकृत ऐसा है कि यह कॉपीलेफ्ट दायित्वों को सक्रिय कर सकता है;**
* **संशोधित एफओएसएस समाविष्ट है;**
* **एक असंगत लाइसेंस के अंतर्गत एफओएसएस या अन्य सॉफ्टवेयर हैं जो आपूर्ति सॉफ्टवेयर में समाविष्ट अन्य घटकों के साथ परस्पर संबद्ध रखते हैं; और / या**
* **एफओएसएस के साथ श्रेय आवश्यकताऐ समाविष्टहै।**

**सत्यापन सामग्रियां:**

* ३. २. १ एक दस्तावेजी प्रक्रिया जो आपूर्ति सॉफ़्टवेयर के एफओएसएस घटकों के लिए सामान्य एफओएसएस लाइसेंस उपयोग परिस्थितियों को संभालता है ।

**औचित्य:**

यह सुनिश्चित करने के लिए कि कार्यक्रम किसी संस्था के सामान्य एफओएसएस लाइसेंस उपयोग परिस्थिति को संभालने के लिए पर्याप्त रूप से प्रबल है। इस गतिविधि के समर्थन में एक प्रक्रिया विद्यमान है और उस प्रक्रिया का पालन किया जाता है।

उद्देश्य ४: एफओएसएस सामग्री दस्तावेज़ीकरण और कलाकृतियों को वितरित करें

**४. १ प्रत्येक आपूर्ति सॉफ्टवेयर प्रकाशन के लिए अनुपालन कलाकृतियों के सेट बनाने के लिए एक प्रक्रिया विद्यमान है।**

**सत्यापन सामग्रियां:**

* ४. १. १ एक दस्तावेजी प्रक्रिया जो सुनिश्चित करती है कि अनुपालन कलाकृतियां तैयार किए गए हो और निर्धारित लाइसेंसों की आवश्यकताओं के अनुसार आपूर्ति सॉफ्टवेयर प्रकाशन के साथ वितरित की जाती हो ।
* ४. १. २ आपूर्ति सॉफ्टवेयर प्रकाशन के अनुपालन कलाकृतियों की प्रतिलिपियाँ संग्रहीत और आसानी से पुनर्प्राप्त करने योग्य हैं, और संग्रहीत प्रतिलिपियाँ कम से कम तब तक विद्यमान होने की योजना हो जब तक आपूर्ति सॉफ़्टवेयर प्रदान की जाती है या निर्धारित लाइसेंसों के आवश्यकतानुसार (जो भी अधिक हो) ।

**औचित्य:**

यह सुनिश्चित करने के लिए कि एफओएसएस समीक्षा प्रक्रिया के भाग में बनाई गई अन्य रिपोर्ट के साथ अनुपालन कलाकृतियों का पूरा संग्रह निर्धारित लाइसेंस के आवश्यकतानुसार आपूर्ति सॉफ़्टवेयर के साथ वितरित की जाती हो ।

उद्देश्य ५: एफओएसएस सामुदायिक व्यस्तता को समझें

**५. १ एक लिखित नीति** विद्यमान **है जो एफओएसएस प्रकल्पों में संस्था द्वारा किए गए योगदान को नियंत्रित करती है। नीति को आंतरिक रूप से संप्रेषित किया जाना चाहिए।**

**सत्यापन सामग्रियां:**

* ५. १. १ एक दस्तावेजी एफओएसएस योगदान नीति;
* ५. १. २ एक दस्तावेजी प्रक्रिया जो सभी सॉफ्टवेयर कर्मचारियों को एफओएसएस योगदान नीति के अस्तित्व के बारे में जागरूक करती है (उदाहरण के लिए, प्रशिक्षण, आंतरिक विकी, या अन्य व्यावहारिक संचार विधि के माध्यम से) ।

**औचित्य:**

यह सुनिश्चित करने के लिए कि संस्था ने एफओएसएस में सार्वजनिक रूप से योगदान देने के संबंध में नीति विकसित करने के लिए उचित विचार किया है। एफओएसएस योगदान नीति को किसी संस्था की समग्र एफओएसएस नीति का भाग बनाया जा सकता है या अपनी अलग नीति हो सकती है। जहां योगदान सीमित हैं या इसकी अनुमति नहीं है, ऐसी स्थिति को स्पष्ट करने के लिए एक नीति विद्यमानहोनी चाहिए।

**५. २ यदि कोई संस्था एफओएसएस प्रकल्पों में योगदान की अनुमति देता है तो एक प्रक्रिया विद्यमान है जो धारा ५. १ में उल्लिखित एफओएसएस योगदान नीति लागू करती है।**

**सत्यापन सामग्रियां:**

* ५. २. १ एक दस्तावेजी प्रक्रिया जो एफओएसएस योगदान को नियंत्रित करती है, यदि एफओएसएस योगदान नीति योगदान की अनुमति दे,।

**औचित्य:**

यह सुनिश्चित करने के लिए कि संस्था में एक दस्तावेजी प्रक्रिया विद्यमान है जो सार्वजनिक रूप से एफओएसएस में योगदान करने की प्रणाली का वर्णन करता है । एक नीति विद्यमानहो सकती है कि योगदान की अनुमति नहीं है। उस स्थिति में यह समझा जाता है कि कोई प्रक्रिया विद्यमान नहीं हो सकती है और फिर भी यह आवश्यकता पूरी की जाएगी।

उद्देश्य ६: ओपनचेन आवश्यकताओं का अनुपालन प्रमाणित करें

**६. १ किसी संस्था को ओपनचेन प्रमाणित होने के लिए, उस संस्था को यह पुष्टि करनी चाहिए कि संस्था में एक एफओएसएस प्रबंधन कार्यक्रम है जो इस ओपनचेन विशिष्टता संस्करण १. २ में वर्णित मानदंडों को पूरा करता है।**

**सत्यापन सामग्रियां:**

* ६. १. १एक एफओएसएस प्रबंधन कार्यक्रम के अस्तित्व का पुष्टीकरण जो इस ओपनचेन विशिष्टता संस्करण १. २ की सभी आवश्यकताओं को पूरा करती है।

**औचित्य:**

यह सुनिश्चित करने के लिए कि यदि कोई संस्था घोषित करें कि इसमें एक एफओएसएस प्रबंधन कार्यक्रम है जो ओपनचेन अनुरूप है, तो ऐसा कार्यक्रम इस विनिर्देश की सभी आवश्यकताओं को पूरा किया है। इन आवश्यकताओं के सिर्फ एक उप-समूह की परिपूर्ति पर्याप्त नहीं माना जाएगा।

**६. २ विनिर्देश के इस संस्करण के साथ अनुरूपता, अनुरूपता सत्यापन प्राप्त होने से १८ महीने तक चलेगी । अनुरूपता सत्यापन आवश्यकताओं को ओपनचेन प्रोजेक्ट की वेबसाइट पर पाया जा सकता है।**

**सत्यापन सामग्रियां:**

* ६. २. १संस्था एक एफओएसएस प्रबंधन कार्यक्रम के अस्तित्व की पुष्टि करती है जो अनुरूपता सत्यापन प्राप्त करने के १८ महीनों के भीतर इस ओपनचैन विनिर्देश संस्करण १. २ की सभी आवश्यकताओं को पूरा करता है।

**औचित्य:**

संस्था के लिए विनिर्देश के साथ वर्तमान बने रहना महत्वपूर्ण है यदि वह संस्था समय के साथ कार्यक्रम अनुरूपता के स्वत्व को प्रबल रखना चाहती है। यह आवश्यकता सुनिश्चित करती है कि कार्यक्रम के सहायक प्रकियाएं और नियंत्रण में क्षय न हो यदि अनुपालित संस्था समय के साथ अनुरूपता का स्वत्व प्रबल रखती है।

अनुबंध १: भाषा अनुवाद

विश्वव्यापी स्वीकृति की सुविधा के लिए हम विनिर्देशों का अनुवाद कई भाषाओं में करने के प्रयासों का स्वागत करते हैं। चूंकि ओपनचेन एक ओपन सोर्स प्रोजेक्ट के रूप में कार्य करता है, सभी अनुवाद उन लोगो से चालित है जो अनुवाद करने के लिए अपना समय और विशेषज्ञता योगदान करने के इच्छुक है, और जो सीसी-बाय ४.0 (CC-BY 4.0) लाइसेंस और परियोजना की अनुवाद नीति के निबंधनों के अनुसार होगा। नीति और उपलब्ध अनुवादों का विवरण ओपनचेन प्रोजेक्ट [विनिर्देश वेबपेज](https://wiki.linuxfoundation.org/openchain/spec-translations) पर पाया जा सकता हैं।